
Duomenų skyriaus Detaliųjų tyrimų poskyrio 2019 metų veiklos ataskaita

Duomenų skyriaus Detaliųjų tyrimų poskyrio specialistai, kartu su pareigybių aprašymuose nurodytomis funkcijomis vykdė nekilnojamųjų kultūros vertybių detaliuosius tyrimus. Tyrimų tikslas – statinio, jo dalių ir elementų istorinių statybos, eksterjero ir interjero architektūrinių paviršių apdailos, dekoro (puošybos) technologijų, raidos nustatymas, pažeidimų pobūdžio įvertinimas, tyrimais identifikuojant objektų vertingųjų savybių atlikimo medžiagas, atlikimo techniką, cheminį, biologinį užterštumą. Tyrimų duomenimis pagrindžiamos kultūros paveldo objektų praktinių konservavimo ir restauravimo darbų technologinės rekomendacijos.

Per 2019 m. I-ąjį pusmetį nepateiktas nei vienas tarnybinis raštas, kurių pavedimu reikėtų atlikti cheminius ar biologinius tyrimus.
Per 2019 m. II-ąji pusmetį pateikti du tarnybiniai raštai, kurių pavedimų prašoma atlikti Vilniaus Bazilijonų ansamblio Švč. Trejybės bažnyčios ir jos patalpų cheminius ir mikrobiologinius tyrimus. 

-2019.08.26 gautas raštas: „Dėl Vilniaus Bazilijonų ansamblio Švč. Trejybės bažnyčioje esančių palaidojimų“, kuriame prašoma „...skubos tvarka atlikti papildomus cheminius ir biologinius tyrimus, kurių pagrindu rengiama Švč. Trejybės bažnyčios tvarkybos (remonto ir avarijos grėsmės pašalinimo – apsaugos priemonių įrengimo) projekto A laida, pagal kurią numatoma pagal tyrimų išvadas dezinfekuoti pagrindines bažnyčios, Šv. Luko koplyčios bei rūsio patalpas ir perlaidoti palaikus“.
-2019.10.22 gautas raštas „Dėl Vilniaus Bazilijonų vienuolyno statinių ansamblio Švč. Trejybės graikų apeigų katalikų bažnyčios (u. k. K. v. r. 27316), Aušros vartų g. 7b., Vilniaus m., Vilniaus sav., tvarkybos darbų – remonto ir avarijos grėsmės pašalinimo (apsaugos techinių priemonių įrengimo), projekto parengimo“, kuriame prašoma atlikti mikrobiologinius tyrimus Vilniaus Bazlijonų vienuolyno statinių ansamblio Švč. Trejybės bažnyčios patalpose ir parengti rekomendacijas bei technologijas tvarkybos darbų parengimui ir darbų atlikimui.
-2019.10.24 gautas raštas „Dėl paveldo tvarkybos reglamentų, skirtų tyrimams“, kuriame prašoma Departamentui pateikti savo pastabas bei pasiūlymus.
Detaliųjų tyrimų poskyrio paminklotvarkininkė Erika Kielė 2018 m. rugsėjo – spalio mėn. paruošė „Kultūros paveldo tvarkybos parodos“ koncepciją, kurios pagrindu organizuota II-oji tarptautinė nekilnojamojo kultūros paveldo tvarkybos ir technologijų paroda „Heritas“, kuri įvyko 2019 m gegužės 3 – 4 dienomis.
Paminklotvarkininkė Eglė Gražėnaitė ir poskyrio vedėja Asta Grubinskaitė š.m. gegužės 3 – 4 d. dalyvavo Vilniuje vykusioje tarptautinėje nekilnojamojo kultūros paveldo tvarkybos ir technologijų parodoje „Heritas“. Taip pat š.m. rugpjūčio 27 – 30 d. dalyvavo seminare – mokymuose „Heritage Science and Conservation Summer School on Stone and Environment“, vykusiuose Gente, Belgijoje.

Paminklotvarkininkė Eglė Gražėnaitė ir paminklotvarkininkė Erika Kielė š.m. gruodžio 17 – 18 d. dalyvavo KPD darbuotojų seminare, skirtame Žemaitijos regiono kultūros paveldo aktualizavimui ir vidinės komunikacijos įgūdžių tobulinimui, vykusiame Plateliuose.
Detaliųjų tyrimų poskyrio vedėja Asta Grubinskaitė, vyr. paminklotvarkininkė Jurgita Dunajevskienė ir paminklotvarkininkės Eglė Gražėnaitė bei Erika Kielė š.m. gruodžio 16 d. dalyvavo paskaitoje „Socialiniai – ekonominiai kultūros paveldo vertinimo aspektai (KTU lektorius dr. Kąstytis Rudokas)“, vykusioje Kultūros paveldo centre (Ašmenos g. 10, Vilnius).
Detaliųjų tyrimų poskyrio vedėja Asta Grubinskaitė ir vyr. paminklotvarkininkė Jurgita Dunajevskienė š. m. lapkričio 7 d. dalyvavo paskaitoje „Iš kunigaikščių Radvilų istorijos: Lietuvos evangelikų reformatų nekropolis Kėdainiuose“, vykusioje Lietuvos Mokslų akademijoje (Gedimino pr. 3, Vilnius).

Poskyrio vedėja Asta Grubinskaitė nuo š.m. kovo 4 d. tapo Kultūros ministerijos Restauravimo tarybos nare (restauravimo technologas – specialistas). 
Kultūros paveldo departamento prie Kultūros ministerijos  direktoriaus 2019 m. kovo 15 d. įsakymu Nr. Į-80 įtraukta į komisijos „Dėl sužalotos nekilnojamosios kultūros vertybės  – Kauno centrinio pašto rūmų (unikalus kodas Kultūros vertybių registre 1133), Laisvės al. 102, Kauno m., Kauno m. sav., atkūrimo būdo ir nuostolių dydžio nustatymo komisijos sudarymo“ sudėtį.

